**Obec Kalná Roztoka, okres Snina**

**O Z N AM**

**pre politické strany, politické hnutia, koalície politických strán a politických hnutí o delegovaní jedného člena a jedného náhradníka do okrskovej volebnej komisie**

 V zmysle § 170 ods. 1 zákona NR SR č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov môže každá politická strana, politické hnutie a koalícia, ktorá podáva kandidátne listiny do obecného zastupiteľstva, delegovať jedného člena a jedného náhradníka do **okrskovej volebnej komisie**.

**Oznámenie o delegovaní člena a náhradníka musí v zmysle § 170 ods. 2 obsahovať:**

 - meno, priezvisko, dátum narodenia člena aj náhradníka a adresu, na ktorú možno doručovať písomnosti,

- meno, priezvisko a podpis osoby oprávnenej konať za politickú stranu a odtlačok politickej strany,

- meno, priezvisko a podpis osoby oprávnenej konať za každú politickú stranu tvoriacu koalíciu a odtlačok jej pečiatky, ak ide o koalíciu.

Oznámenie možno podať v listinnej forme na adresu: **Obec Kalná Roztoka**, Obecný úrad Kalná Roztoka, Kalná Roztoka 199, 067 72 Klenová, osobne Vladimíra Kuzmovej, pracovníčke obecného úradu alebo elektronicky na e-mailovú adresu: kalnaroztoka@lekosonline.sk, a to do **30. 08. 2022 do 24.00 hod.**

**Na oznámenia doručené po uplynutí tejto lehoty sa neprihliada.**

V Kalnej Roztoke, 18. 07. 2022

 **Ladislav Hakulin, starosta obce**